als_Latn dik_Latn sag_Latn
Matia Destro mund të jetë “dhurata” e radhës e Adriano Galianit për trajnerin e Milanit, Filipo Inzagi. Administratori i Milanit ka zhvilluar të premten një takim pune me presidentin Berluskoni në Milanelo ku është diskutuar pikërisht për merkaton. Milani ka bërë një lëvizje të zgjuar në janar duke afruar Alesio Çerçin. Por kuqezinjtë nuk kanë ndër mend të mjaftohen me kaq dhe janë gati të bëjnë dhe të tjera lëvizje. Gjithçka bëhet në funksion të vendit të tretë që do të garantonte pjesëmarrjen e kuqezinjve në Champions në sezonin e ri. Emri më i lakuar në bisedën mes berluskonit dhe Galianit ka qenë ai i sulmuesit të Romës, Matia Destro. Ndërkaq nuk është lënë pa përmendur as çështja Osvaldo që mund të jetë një tjetër përforcim në sulm, duke parë largimin e tij nga Interi. Sipas medieve italiane Destro me shumë mundësi do të jetë një lojtar i Milanit në pjesën e mbetur të sezonit. Sipas tyre Galiani ka marrë premtimin e Romës, e cila ka shfaqur gatishmërinë për ta dhënë lojtarin në formë huazimi. Destro do të ishte një përforcim shumë i rëndësishëm për Milanin, ndonëse Galiani ka dashur të mos tregohet shumë i hapur në lidhje me sulmuesin. “Destro? Nuk kam ndër mend të bëj të ditur emra. Flitet për shumë emra, merkato është mjaft e vrullshme dhe të shohim se çarrë do të ndodhë”, ka deklaruar me ironi Galiani. Ndërkaq administratori i Milanit ka deklaruar se biseda me presidentin Berluskoni ka qenë tepër e frytshme.
Osvaldo – Ndërkaq te Milani po mendojnë dhe për Osvaldon. Por për të marrë sulmuesin e Interit, kuqezinjtë duhet të shesin në sulm dhe ai që pritet të sakrifikohet është Pacini. Nëse ai ikën gjithçka është e mundur, në të kundërt duhet pritur ndonjë “marifet” tjetër i Galianit.
als_Latn als_Latn